**Pályázati felhívás**

Zalaszentgrót Város Önkormányzatának Képviselő-testülete az önkormányzat vagyonáról és a vagyongazdálkodás általános szabályairól szóló 22/2015. (XI. 27.) önkormányzati rendelete alapján önkormányzati földterületek haszonbérletére az alábbi nyilvános pályázati felhívást teszi közzé:

**1. A pályázatot kiíró neve, székhelye:**

Zalaszentgrót Város Önkormányzata, 8790 Zalaszentgrót, Dózsa Gy. u. 1.

**2. A pályázat fajtája:**

Nyilvános

**3.** **A megkötendő szerződés típusa, időtartama:**

Legfeljebb 5 év 1 nap határozott időre szóló haszonbérleti szerződés

**4. A pályázat tárgyát képező földrészletek adatai:**

|  |  |  |  |  |
| --- | --- | --- | --- | --- |
| **Helyrajzi szám**  **(Zalaszentgrót)** | **Fekvés** | **Terület nagyság (m2)** | **Művelési ág** | **Megjegyzés** |
| **I. tömb** | | | | |
| **13282** | zártkert  (Huszonya) | **7017** | művelés alól kivett terület és gazdasági épület |  |
| **13283/1** | zártkert  (Huszonya) | **2856** | művelés alól kivett terület |  |
| **13284** | zártkert  (Huszonya) | **4877** | művelés alól kivett terület |  |
| **13285/1** | zártkert  (Huszonya) | **8223** | művelés alól kivett terület |  |
| **13286** | zártkert  (Huszonya) | **2187** | művelés alól kivett terület |  |
| **13287/2** | zártkert  (Huszonya) | **1849** | művelés alól kivett terület |  |
| **13288** | zártkert  (Huszonya) | **3244** | művelés alól kivett terület |  |
| **13289/3** | zártkert  (Huszonya) | **1983** | művelés alól kivett terület |  |
| **II. tömb** | | | | |
| **13267/2** | zártkert  (Huszonya) | **2482** | művelés alól kivett terület | Illeti a 13268/1 hrsz.-t terhelő útszolgalmi jog.  Terheli a 13268/1 hrsz.-t illető útszolgalmi jog.  Terheli a 13268/2 hrsz.-t illető útszolgalmi jog. |
| **13268/1** | zártkert  (Huszonya) | **3515** | művelés alól kivett terület | Illeti a 13267/1 hrsz.-t terhelő útszolgalmi jog.  Illeti a 13267/2 hrsz.-t terhelő útszolgalmi jog.  Terheli a 13268/2 hrsz.-t illető útszolgalmi jog. |

(A vonatkozó térkép a pályázati felhívás mellékletét képezi.)

**5. Közműellátottság:**

Az ingatlanok közműellátottsággal nem rendelkeznek.

**6. Műszaki állapot:**

A Zalaszentgrót 13282 hrsz.-ú ingatlanon erősen leromlott állapotú gazdasági épület található, a további területek felépítménnyel nem rendelkeznek.

**7. A vagyontárgy hasznosításának célja, tájékoztatás a kötött célú hasznosítástól való eltérés jogkövetkezményeire:**

Zalaszentgrót Város Önkormányzata a fent részletezett ingatlanokat haszonbérlet útján kívánja hasznosítani. A pályázat nyertesét a haszonbérleti jog megszerzését követően az ingatlanok kötött célú hasznosítási kötelezettsége nem terheli.

**8. Az önkormányzati ingatlanokra meghatározott minimális induló ár:**

Az ingatlanok haszonbérleti joga kettő tömbben kerül pályáztatásra.

**I. tömb** induló ára: **100.000,- Ft/év**, azaz egyszázezer forint/év

**II. tömb** induló ára: **19.000,- Ft/év**, azaz tizenkilencezer forint/év

**9. Pályázati biztosíték (bánatpénz):**

A pályázaton való részvétel biztosíték adásához kötött. A pályázati biztosíték összege **10.000,- Ft**, azaz tízezer forint, amelyet Zalaszentgrót Önkormányzatának az OTP Bank Nyrt.-nél vezetett **11749053-15432443-00000000** számú bankszámlájára kell megfizetni, és legkésőbb az ajánlat benyújtásának határidejéig kell rendelkezésre bocsátani. A pályázat benyújtásának határidejéig rendelkezésre bocsátott biztosíték azt jelenti, hogy a biztosítéknak ezen időpontig meg kell jelennie Zalaszentgrót Város Önkormányzatának fent megjelölt bankszámlaszámán. Az átutalási közleményben kérjük az alábbi adatok feltüntetését:

- „Pályázati biztosíték, önkormányzati ingatlanok haszonbérletére (Huszonya)"

- Pályázó neve, címe

Pályázó köteles pályázatához csatolni a pályázati biztosíték maradéktalan átutalására vonatkozó pénzintézeti igazolást vagy a készpénz-átutalási megbízás feladóvevényét.

Az ajánlatok érdemi elbírálása esetén a nem nyertes pályázók részére a bánatpénz az ajánlati kötöttség lejártát követő 5 napon belül visszautalásra kerül.

A pályázati kiírás visszavonása, a pályázati eljárás eredménytelensége, illetve az ajánlat érvénytelensége esetén a pályázati biztosíték az erre vonatkozó döntés meghozatalát követő 5 napon belül kamatmentesen visszajár. Nem jár vissza a bánatpénz, ha az ajánlattevő az ajánlatát az ajánlati kötöttség időtartama alatt visszavonta, vagy a szerződés megkötése neki felróható okból hiúsult meg.

**10. A pályázat benyújtásának helye:**

Zalaszentgróti Közös Önkormányzati Hivatal (8790 Zalaszentgrót, Dózsa Gy. u. 1.)

**11. A pályázat benyújtásának határideje:**

2019. január 10. (csütörtök) 10:00 óra

**12. A pályázat benyújtásának módja:**

Az ajánlatok benyújthatók személyesen, vagy postai úton. Az ajánlatok zárt borítékban, 1 eredeti példányban kell benyújtani, melynek minden oldalát aláírással kell ellátni. A borítékon kizárólag a következő szövegrészt kérjük feltüntetni:

***„Ajánlat önkormányzati földterületek haszonbérletére”***

A pályázat akkor minősül határidőre benyújtottnak, ha az ajánlattételi határidő lejártáig a megadott címre beérkezik személyesen vagy postai úton. A késve érkezett pályázatokat a kiíró érvénytelennek minősíti.

**13. A pályázati ajánlat kötelező tartalma:**

- a pályázó azonosítására szolgáló adatok (**természetes személy** esetén: név, születéskori név, lakcím, születési hely, idő, anyja neve, személyazonosító igazolvány száma, személyi azonosító jele, adóazonosító jele; **jogi személy/jogi személyiséggel nem rendelkező szervezet** esetén: megnevezés, székhely, cégjegyzékszám/nyilvántartási szám, adószám, statisztikai számjel, képviselő neve, képviselő címe)

- a pályázat tárgyának meghatározása, azonosító adatai (település; helyrajzi szám)

- a megajánlott ellenszolgáltatás

- a bánatpénz befizetésének igazolása

- a pályázati kiírás feltételeinek elfogadására és az ellenszolgáltatás teljesítésére vonatkozó nyilatkozat

- amennyiben az eljárásban meghatalmazott vesz részt, a meghatalmazás eredeti példánya

**14. Pályázat érvénytelensége:**

Érvénytelen a pályázat, ha

a) a pályázatot a benyújtásra meghatározott határidő eltelte után nyújtották be,

b) a pályázati biztosítékot a pályázó határidőben nem fizette meg vagy annak megfizetését nem igazolta,

c) a pályázat nem felel meg a pályázati kiírásban meghatározott tartalmi, formai követelményeknek.

Az érvénytelen pályázatot benyújtók a pályázati eljárásban további szakaszában nem vehetnek részt.

**15. A pályázat elbírálásának szempontja:**

A benyújtott pályázat vonatkozhat egy vagy mindkettő tömb haszonbérletére, azzal, hogy az ajánlatok az egyes tömbök vonatkozásában elkülönülten kerülnek értékelésre.

Az adott tömb vonatkozásában a pályázat nyertese az a személy lesz, aki arra a legmagasabb összegű haszonbérleti ajánlatot teszi.

**16. A pályázatok bontásának ideje:**

2019. január 10. (csütörtök) 10:00 óra

**17. A pályázatok bontásának helye:**

Zalaszentgróti Közös Önkormányzati Hivatal Deák Ferenc Terem (8790 Zalaszentgrót, Dózsa Gy. u. 1.)

**18. A pályázat bontásának módja:**

A pályázatok bontását a pályázat kiírójának képviselője végzi. A pályázatok bontásánál az ajánlatkérő nevében eljáró személyek, az ajánlattevők, valamint a meghívott személyek lehetnek jelen. A pályázat felbontásakor ismertetni kell az ajánlattevők nevét (megnevezését), lakóhelyét (székhelyét), valamint azokat a főbb számszerűsíthető adatokat, amelyek az elbírálásnál értékelésre kerülnek. A pályázatok felbontásáról és ismertetéséről az ajánlatkérő jegyzőkönyvet készít.

**19. Az ajánlati kötöttség időtartama:**

Az ajánlattevők az ajánlatukhoz a pályázat eredményének kihirdetésétől számított 30 napig kötve vannak.

Az ajánlati kötöttség az ajánlattételi határidő lejártakor áll be. A pályázó az ajánlatát az ajánlati kötöttség beálltáig vonhatja vissza.

**20. A pályázati tárgyalás ideje:**

2019. január 10. (csütörtök) 10:10 óra

**21. A pályázati tárgyalás helye**:

Zalaszentgróti Közös Önkormányzati Hivatal Deák Ferenc Terem (8790 Zalaszentgrót, Dózsa Gy. u. 1.)

**22. A pályázati tárgyalás szabályai:**

A pályázati tárgyaláson kizárólag azon ajánlattevő vehet részt, akinek az ajánlatát az ajánlatkérő nem minősítette érvénytelennek.

A pályázati tárgyalás keretében előre meg nem határozott számú fordulóban licit kerül lebonyolításra, mely során az ajánlatokat legalább a licitet levezető személy által meghatározott összeggel lehet változtatni. A pályázati eljárást azon ajánlattevő nyeri meg, aki vagy amely a pályázati kiírásban meghatározott bírálati szempont szerinti legkedvezőbb ajánlatot adta. Amennyiben a beérkezett, illetve a pályázati tárgyalás során megtett ajánlatok összege megegyezik, és új ajánlatot egyik ajánlattevő sem tesz, úgy a tárgyalást levezető személy a nyertes ajánlattevőt sorsolással állapítja meg.

Amennyiben a pályázati felhívásra egyetlen érvényes ajánlat érkezik, úgy a kiíró a pályázati tárgyalás megtartásától eltekinthet.

A pályázati tárgyalásról jegyzőkönyv készül, amelynek tartalmaznia kell a pályázati tárgyalás lényeges körülményeit.

**23. Az eredményhirdetés tervezett időpontja és módja:**

A levezető személy a pályázat eredményét a pályázati tárgyaláson kihirdeti. Amennyiben pályázati tárgyalásra nem kerül sor, úgy a nyertes ajánlattevő személye a bontási eljárás során kerül kihirdetésre.

**24. A szerződéskötés tervezett időpontja:**

A haszonbérleti szerződés megkötésére a pályázat eredményének kihirdetésétől számított 30 napon belül kerül sor.

Amennyiben a pályázat nyertese valamely okból visszavonja haszonbérleti szándékát az ajánlati kötöttség ideje alatt, vagy nem köti meg a haszonbérleti szerződést a fenti határidőn belül, úgy az ajánlati biztosítékot elveszti, és a kiíró döntése szerint helyébe a pályázat 2. helyezettje lép.

**25. Egyéb feltételek:**

A pályázónak a pályázati kiírás feltételeinek elfogadásáról és az ellenszolgáltatás teljesítéséről a pályázati ajánlatában nyilatkoznia kell.

A pályázat kiírója fenntartja jogot arra, hogy a pályázati kiírást indokolás nélkül eredménytelennek nyilvánítsa, illetve az ajánlatok benyújtására nyitva álló határidőig módosítsa vagy visszavonja.

A pályázó ajánlatának benyújtásával hozzájárul adatainak a pályázat kiírója és annak megbízásából a pályázat lebonyolításában részt vevő személyek általi kezeléséhez.

A kiíró fenntartja a jogot a haszonbérleti díjak évenkénti felülvizsgálatára.

**Zalaszentgrót**, 2018. december 10.

**Baracskai József**

polgármester

**Zalaszentgrót Város Önkormányzata**

